El Bonu, el feu y l’Alien
#000000
¡Avance! Primer vidéu cola vuelta de los Power Rangers orixinales
#000001
Va un par de meses (equí) contábemosvos que Netflix tien ente manes un especial de la franquicia noventera, Power Rangers: Once & Always, nel que volveríen a axuntase los Rangers orixinales. Bono, o pelo menos unos cuantos d’ellos, yá que ta confirmada la vuelta de los Power Rangers Azul y Negru de la primer fornada, asina como de los primeros sustitutos (el Coloráu, el Negru y la Mariella, llegaos tan pronto que protagonizaron tamién la película, y la un poco más tardiega Rosa). Tamién vamos ver a la xoven actriz Charlie Kersh presentándose nel papel de la fía de la Power Ranger Mariella orixinal (de la que l’actriz finó va venti años nun accidente de coche), y de la qu’agora sabemos que va buscar venganza porque la malvada archienemiga de los Rangers, Rita Repulsa, mató a so ma. La villana va volver pa dar guerra, claro, anque agora nun cuerpu robóticu.
#000002
Y ye qu’esto acabamos de sabelo porque hai, por fin, un avance acabante salir del fornu, nel que podemos echar una güeyada a lo que nos espera. Podéis, por supuestu, velu calcando equí. Hai rumores de que podríen salir otros Power Rangers de manera sorpresiva, como’l Coloráu orixinal o inclusive’l Verde (que llamentablemente se suicidó va unos meses, pero dempués de que se rodara l’episodiu), anque, como dicimos, son namás rumores.
#000003